
Parlamentul României

Camera Deputaţilor
COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	22 octombrie 2013

	Nr.
	4c-6/390


AVIZ

asupra proiectului de Lege pentru aprobarea Ordonanței Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrative-teritoriale sunt acționari unici sau majoritari sau care dețin direct sau indirect o participație majoritară

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, pentru dezbatere şi avizare, în procedură obișnuită, prin adresa nr. PL.x 353 din 7 octombrie 2013, cu proiectul de Lege pentru aprobarea Ordonanței Guvernului nr.26/2013 privind întărirea disciplinei financiare la nivelul unor operatori economici la care statul sau unitățile administrative-teritoriale sunt acționari unici sau majoritari sau care dețin direct sau indirect o participație majoritară.

Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de Lege mai sus menţionat în şedinţa din 22 octombrie 2013.

În urma finalizării dezbaterilor, membrii comisiei au hotărât, cu majoritate de voturi, avizarea favorabilă a proiectului de Lege cu amendamentul admis prezentat în Anexa la prezentul aviz.

 MARIN ALMĂJANU  

ION MARCEL CIOLACU
Întocmit:
Expert parlamentar, Andrei-Alexandru CHITIC

                                                                                                                                                                   ANEXA

Amendamente admise



În urma dezbaterilor, membrii Comisiei au admis următorul amendament:

	Nr. crt.
	OUG  nr. 26/2013
	Propunere de modificare
	Motivaţie

	1. 
	
Art.9. - (1) La fundamentarea bugetelor de venituri și cheltuieli operatorii economici au în vedere, dar fără a se limita la acestea, următoarele:
	La articolul 9 alineatul (1), partea introductivă se modifică și va avea următorul cuprins:


Art.9. - (1) La fundamentarea bugetelor de venituri și cheltuieli operatorii economici au în vedere următoarele:
Autor: Comisia pentru administraţie publică, amenajarea teritoriului şi echilibru ecologic
	
Criteriile care trebuiesc avute în vedere la fundamentarea bugetelor de venituri și cheltuieli este necesar a fi prevăzute limitativ într-un act normativ.

Nu se poate lăsa la latitudinea ulterioară a unor instituții de a stabili alte venituri decât cele prevăzute într-un act normativ.

